﻿ Majdnem presztízsautó 2. Peugeot 607A francia gyártók időről-időre nekifutnak a nagy feladatnak. Ott lenni, ahol az igazán nagyok. Az elitautók ligájában.
A gyártó a számskálán ekkor kettőt ugrott, az utódnak a 607-es típusjelet adta, mintegy ezzel is érzékeltetve, hogy nincs folytonosság, a Peugeot új zászlóshajójával már egy magasabb minőségi osztályba lépett. Egy magabiztos reklámszöveg 2002-ből: "Tökéletesen megbízhat benne. Hiszen tökéletes" A PSA kínálata csúcsán - nagyjából a 2005-ös ráncfelvarrásáig - a Peugeot 607 állt, egészen addig, amíg meg nem jelent a házon belüli ellenlábas. A két féltestvér közül - bár a szoros rokonságot tagadni sem lehet - a Citroen C6 az, amelyik bemutatja mindazt, amire a tervezés, gyártás időszakában a francia autógyártó óriás ebben a szegmensben képes volt. A Peugeot 607-es a PSA másodhegedűsének szerepébe kényszerült.
A gyártás szépen beindult, 2001-ben több mint harmincnégyezer darabbal, de 2004-ben már ennek alig több, mint felére, 18,000 egységre esett vissza. Elérkezett a ráncfelvarrás ideje, melynek a piaci bevezetése 2005 márciusában került sor. Az autón kívül alig valami változott (több króm, kerek ködlámpa), viszont nagyobb féktárcsákat, új ESP-t kapott, a motorválaszték az új 2,7 V6 dízellel gazdagodott, a beltér igényesebb, szebb lett. Tizenöt évvel a legelső példányok utcára kerülése, és öt évvel a gyártás beszüntetése után még mindig nem avult forma.
Az audio / telekommunikációs rendszer három fejlesztési szakaszt élt meg. A típus megjelenésekor a Siemens-VDO fejlesztésű RT2 volt hozzáférhető, 4:3 képarányú kijelzővel. A ráncfelvarráskor lépett be az RT3, szép, informatív menüvel, a display 16:9-es méretű. A CD alapú navigáció nem telitalálat, gyenge térképmegjelenítéssel. A JBL hangrendszer a hatos CD-váltóval viszont pazar hangélményt ad, tizenkét hangszóróval megtámogatva. Kiegyenlített, részletező, transzparens hang, igényes zenehallgatóknak, akik nem tévesztik össze a hangminőséget a hangnyomással. Persze jó forrás is kell, erősen ajánlott néhány jobb audiophile CD beszerzése, hogy megtudjuk, mit is tud a rendszerünk. A gyártás utolsó fázisában, 2008-tól lépett be az RT4/RT5 rendszer, 3D-s navi megjelenítéssel. Amit szokni kell, az a kezelőszervek működtetése. A multifunkciós kormány egy kényelmes, pompás dolog (lenne), a Peugeot viszont külön utakat jár: a kormány alatt három, tempomat megléte esetén négy műanyag működtető szervet, bajuszkapcsolót találunk. Valahogy nem a luxuskategóriába illő, olcsó hatást keltő szerkentyűk, gyakori kontakthibával.
A 81,0 x 88,0 mm. furat / löketű, 1:17,3 sűrítési arányú, tömörített szürkeöntvény blokkú motor a Peugeot és a Ford közös fejlesztése, Lion V6 néven is ismert. 2004 és 2011 között gyártották a Ford dagenham-i (Anglia) üzemében, 2004 és 2011 között. Legalább három teljesítményszinten került beépítésre (190-197-204 Le) a Peugeot 406-607 típusokba, a Citroen C5-C6 modellekbe, a Jaguar S-type, -XF -XJ típusaiba, a Land Rover Discovery 3-ba, a Range Rover Sportba, a Ford Territory modelljébe, a teljesség igénye nélkül. Ezeknek a motoroknak a SZAKSZERŰ nagyjavítására nemigen lehet találni vállalkozót, ez a megjelenése óta megoldatlan probléma. Egy friss javítási igény alapján újra körbejártuk a kérdést, megkérdeztük az egyik legnagyobb hazai gépműhely tulajdonosát, mik a fejlemények, van-e előrejutás. Elmondta, hogy a javításhoz feltétlenül szükséges megbízható minőségű "gyári" túlméretes csapágyakat, dugattyúkat a legnagyobb igyekezet ellenére sem tudják beszerezni, a helyzet változatlan. Az ilyen-olyan forrásból származó, bizonytalan minőségű alkatrészekkel történő javítást érthető módon nem vállalják, ami korrekt hozzáállás. Mi is utánajártunk, van-e esetleg mégis valami lehetőség?
Dugattyút -ismereteink szerint- a gyártó egyáltalán nem szállít, sem alapméretűt, sem túlméretest. Standard (alapméretű) 80,95 mm-es, és egyes túlméretű Goetze dugattyú beszerzése elvileg nem teljesen reménytelen, a neten van erre ajánlat. Az angliai forgalmazó (kisvállalkozás?) a Magyarországra történő szállítást nem vállalja. Szükség esetén meg lehet próbálni mégis rábeszélni: +442084170243. A meghibásodott ilyen motorok jelentős hányada "csapágyas" lett. Főtengely fekvő illetve hajtórúd csapágyakból jelentős a kínálat, ám mindegyik utángyártott. Magának a motorblokknak a repedése is előfordul.
A hatszázhetesnek nyilvánvalóan vannak típushibái, mint bármelyik más autónak. Az ablakemelő szerkezet gyenge eresztés: vagy egy kis, jelentéktelennek tűnő alulméretezett műanyagbetétes aluöntvény törése, vagy az ablakemelő motor, vagy a bowden ad okot a javításra. Az itt is bonyolult elektronikai rendszer hibái rövidebb-hosszabb időszakonként szervizbe vonulást eredményeznek. A dízelmotorok jellemző nyűgjeivel, "antipollution fault" hibaüzeneteivel külön cikkünk foglalkozik. Egyes motorok (pl: 2,2 benzines) fojtószelep egységei nem túlságosan megbízhatóak, más esetekben a főtengely végén forgó, rezgéscsillapító funkcióval is bíró tárcsa időnként elfárad. A nagyon jó hír az, hogy több tízezer km. átlagában a fogyasztás szolid. (2,2 literes, benzines.) Az már nem annyira, hogy a kijelző bemelegedett állapotban elmosódik. Típushiba.
A használtautó.hu portálon pillanatnyilag bő 80 kelleti magát, cseppet sem meglepő módon csak minden ötödiket-hatodikat hajt benzinmotor, a PSA-nál még az általánosnál is erősebb a dízel felé elhajlás. Az árak úgy 600e Ft-tól indulnak (ugye, nincs kétségünk arról, hogy ezért milyen nagymacskát kap a vevő) és 3,2 MFt körül érik el a csúcsot. AUTÓTECHNIKAI ALAPOK